එම ව්‍යාපෘති සඳහා ලබාදුන් ඉඩම් නකල්ස් සංරක්ෂණ කලාපයට අයත් බව අනාවරණය වීමෙන් අනතුරුව මෙම තීරණයට එළඹුණු බවයි මධ්‍යම පරිසර අධිකාරියේ ඊයේ පැවති මාධ්‍ය හමුවකට එක්වෙමින් ඔහු කියා සිටියේ.නකල්ස් සංරක්ෂිත වනාන්තර කලාපයෙන් 95% ක භූමි ප්‍රදේශයක් රාජ්‍ය වැවිලි සංස්ථාවට අයත් වන අතර, මෙරට පළමු සංරක්ෂිත වනාන්තරය මෙන්ම 04 වන ලෝක උරුම වනාන්තරයද වන නකල්ස් රක්ෂිතය පිළිබඳව පසුගිය කාලයේ දැඩි කතාබහක් ඇතිවුණා.ඒ, දේශපාලන මැදිහත්වීම් මත මෙම වටිනා පරිසර පද්ධතිය විනාශවීමේ අවදානමක් මතුව ඇති බවට පරිසර සංවිධාන සහ මාධ්‍ය කරුණු අනාවරණය කිරීමත් සමඟයි.කෙසේ වෙතත්, පසුගියදා රජයේ ප්‍රවෘත්ති දෙපාර්තමේන්තුවේ පැවති මාධ්‍ය හමුවකදී රාජ්‍ය ව්‍යවසාය හා මහනුවර නගර සංවර්ධන අමාත්‍ය ලක්ෂ්මන් කිරිඇල්ල එම චෝදනා ප්‍රතික්ෂේප කළා.එහෙත්, පසුගියදා එම ප්‍රදේශයේ සංචාරයක නිරත වූ ජනතා විමුක්ති පෙරමුණේ දේශපාලන මණ්ඩල සභික, පළාත් සභා මන්ත්‍රී සමන්ත විද්‍යාරත්න කියා සිටියේ අමාත්‍යවරයාගේ එම ප්‍රකාශය අසත්‍ය බවයි.මධ්‍යම පරිසර අධිකාරියේ සභාපති, චන්ද්‍රරත්න පල්ලේගම ඊයේ රැස්වීමක් කැඳවා තිබුණේ නකල්ස් රක්ෂිතය සම්බන්ධයෙන් මතු වී ඇති ගැටළු පිළිබඳව සාකච්ඡා කිරීම සඳහායි.